Karsten Hansen (motstandsmann)

Karsten Hansen (født 26. september 1925) var en norsk skogsarbeider og motstandsmann fra Ringerike, under krigen tilknyttet den såkalte Osvald-gruppen. Hansen var med i Vågårdsgruppa, en av to Osvald-grupper som var aktive på Ringerike i 1944. Brødrene hans Reidar og Georg var med i samme organisasjon.Side 306. Lars Borgersrud, Nødvendig innsats. Universitetsforlaget 1997

Karsten Hansen ble arrestert 9. juni 1944.Side 280, Kristian Ottosen: Nordmenn i fangenskap 1940-1945, Universitetsforlaget 2004 18 år gammel ble han satt på dødscelle på Akershus festning. Uvisst av hvilken grunn ble han 28. august overført til Grini fangeleir og senere 13. mars 1945 til Mysen fangeleir. Der satt han de to siste månedene fram til krigens slutt i mai 1945.

Brødrene hans Reidar og Georg ble begge arrestert samtidig med ham. Reidar ble skutt på Trandum høsten 1944. Georg klarte å flykte, og overlevde krigen.

Osvald-gruppen var kommunist-ledet, og deres innsats ble levnet liten ære under den kalde krigen. Karsten Hansen - og familien - opplevde i etterkrigstida problemer med å få jobber på grunn av at han hadde vært «Osvald-kar». «Sjøl om vi kjempet mot samme fienden var vi likevel litt på den gærne sida, i noens øyne», oppsummerte Hansen i 2015.«- Det var liksom vi som skulle vinne, da...», Ringerikes Blad 26. september 2015, side 12

Først 68 år etter frigjøringen fikk disse motstandsfolkene en offisiell anerkjennelse: Karsten Hansen var blant de få gjenlevende fra gruppen som i 2013 ble hedret og dekorert av den rød-grønne regjeringen.«Medlemmer av Osvaldgruppen hedret og dekorert», VG 4. oktober 2013 Han var også en av veteranene som deltok da Osvald-monumentet ble avduket på Jernbanetorget i Oslo 1. mai 2015.«Stor dag for Karsten Hansen», Ringerikes Blad, 5. mai 2015, side 12.

 Referanser 

Kategori:Medlemmer av Osvald-gruppen
Kategori:Fødsler i 1925